
Referat de aprobare a proiectului de hotărâre
Sectiunea a 2 - a 
Motivul emiterii proiectului de hotărâre

1. Descrierea situaţiei actuale
Prin HCL 395 din 22.09.2015 a fost aprobată candidatura Municipiului Timişoara şi  angajamentul de susţinere financiară în perioada 2017-2022 pentru participarea Municipiului Timișoara la acţiunea Uniunii Europene „Capitală Europeană a Culturii” pentru anul 2021 în România.
În anul 2016 Timișoara a câștigat titlul de Capitală europeană a culturii pentru 2021 iar unul din obiectivele de investiții propuse privind modernizarea infrastructurii și punerii în valoare a patrimoniului municipiului Timișoara este revitalizarea și completarea infrastructurii culturale pe raza Municipiului. 
Pe partea de infrastructură culturală şi de turism, municipalitatea şi-a asumat realizarea unor centre culturale: studiouri de teatru, cinematografe, galerii de artă, reprezintă obiective cuprinse în Manualul de licitaţie –candidatură  Timişoara 2021, Capitală Europeană a Culturii (Bid Book TM 2021), la capitolul ”Intervenţii de infrastructură culturală”, devenind obiective asumate în calitate de oraş - Capitală Europeană a  Culturii 2021.

2. Schimbări preconizate şi rezultate aşteptate
Prin Hotărârea Consiliului Local nr. 615 din data de 10.12.2019 privind aprobarea documentaţiei tehnico-economice - faza DALI, pentru obiectivul „Reabilitare imobil cinematograf „STUDIO” DALI + PT”, Municipiul Timișoara și-a asumat investiția în valoare de 17.784.639,40 lei (TVA inclus), valoare cuprinsă în devizul general care este parte integrantă a proiectului în faza DALI și anexă la Hotărârea mai sus menționată.
Ca urmare a avansării proiectului în faza de Proiect tehnic, devizul general a suferit modificări la unele articole, astfel valoarea totală devenind 17.777.622,65 lei (TVA inclus).
 3. Concluzii        
Având în vedere prevederile legale expuse în prezentul raport, apreciem că proiectul de hotărâre privind modificarea Anexei la Hotărârea Consiliului Local nr. 615 din data de 10.12.2019, îndeplineşte  condiţiile pentru a fi supus dezbaterii şi aprobării plenului consiliului local.

